CELEX: 62009TN0194
Language: lt
Date: 2009-05-13 00:00:00
Title: Byla T-194/09: 2009 m. gegužės 13 d. pareikštas ieškinys byloje Lan Airlines prieš VRDT — Air Nostrum (LÍNEAS AÉREAS DEL MEDITERRÁNEO LAM)

18.7.2009   
            
            
               LT
            
            
               Europos Sąjungos oficialusis leidinys
            
            
               C 167/18
            
         2009 m. gegužės 13 d. pareikštas ieškinys byloje Lan Airlines prieš VRDT — Air Nostrum (LÍNEAS AÉREAS DEL MEDITERRÁNEO LAM)
   (Byla T-194/09)
   2009/C 167/36
   Kalba, kuria surašytas ieškinys: ispanų
   
      Šalys
   
   
      Ieškovė: Lan Airlines, SA, atstovaujama advokatų E. Armijo Chávarri ir A. Castán Pérez-Gómez
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Air Nostrum, Líneas Aéreas del Mediterráneo, SA (Manisesas, Ispanija)
   
      Ieškovės reikalavimai
   
   
               —
            
            
               Pripažinti, jog šis pareiškimas su lydinčiais dokumentais yra tinkamu laiku ir tinkama forma pareikštas ieškinys dėl 2009 m. vasario 19 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos (byla R 0107/2008-4) sprendimo panaikinimo ir, atlikus reikiamus procesinius veiksmus, nuspręsti panaikinti minėtą sprendimą, aiškiai nurodant VRDT apmokėti bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: Air Nostrum, Líneas Aéreas del Mediterráneo, SA.
   
      Prašomas įregistruoti Bendrijos prekių ženklas: žodinis prekių ženklas „LINEAS AEREAS DEL MEDITERRANEO LAM“ 39 klasės paslaugoms — paraiška Nr. 4 448 061.
   
      Prekių ženklo ar žymens, kuriuo grindžiamas protestas, savininkas: Ieškovė.
   
      Prekių ženklas ar žymuo, kuriuo grindžiamas protestas: Bendrijos žodinis prekių ženklas „LAN“ 35, 39 ir 43 klasės paslaugoms (Registracijos Nr. 3 350 899); Bendrijos vaizdinis prekių ženklas, kurį sudaro žodinis žymuo „LAN“ su žvaigžde (Registracijos Nr. 3 694 957) 39 klasės paslaugoms
   
      Protestų skyriaus sprendimas: atmesti visą protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Reglamento (EB) Nr. 40/94 (dabar — Reglamentas Nr. 207/2009) 8 straipsnio 1 dalies b punkto neteisingas taikymas